फेंट्ये की छपाई में जिन ब्लोक का प्रयोग किया जाता है वे मुख्यतः तीन प्रकार के होते हैं - पहला रेख, दूसरा गड़ एवं तीसरा डट्टा। रेख ब्लोक का प्रयोग आकृति के आउटलाइन बनाने में किया जाता है जबकि गड़ ब्लोक का प्रयोग मुख्य आकृति को उभारने के लिए किया जाता है। दाबु छपाई में डट्टा ब्लोक का प्रयोग बहुत महत्व का होता है क्योंकि इसी से दाब लगाने का कार्य किया जाता है। इन ब्लोक में जो आकृतियों का प्रयोग किया जाता है वो मुगलकाल से अपनी विशेष पहचान कायम किये हुए हैं। जबकि दाबु छपाई का सम्बन्ध सिन्धु घाटी सभ्यता से जोड़ कर देखा जाता है।